Тағы уның Булат исемле яҡшы дуҫы барлығын белә инем. Сәғиҙә менән бер ауылдан ине егет. Ҡыҙҙың кесе ағаһы Әхиәр менән бергә уйнап, аҙаҡ бер класта уҡып үҫәләр. Әммә Айҙар ағаһы әллә ниңә бик өнәп бөтмәй шул малайҙың уларға килеп йөрөүен. Нимәһе менән күңеленә ятмағандыр. Уның Булатҡа кәмһетеп ҡарауы, үҙһенмәүе кесе ағаларына ла күсә. Йыш ҡына бергә уйнайҙар-уйнайҙар ҙа, төрлө һүҙҙәр менән үсекләп, ҡыуып ҡайтаралар. Тиктомалға бәргеләп алған саҡтары ла булғылай.